Sydals: En kvindelig cyklist blev torsdag aften blev dræbt i en trafikulykke på Sydals, da hun blev kørt over af en bilist på Nedervej. Det oplyser vagtchef ved Syd- og Sønderjyllands Politi Henrik Sønderskov.

Politiet fik meldingen om ulykken klokken 20.49.

Kvindens alder og bopæl er torsdag klokken 23.40 fortsat ikke offentliggjort, da de pårørende endnu ikke er underrettet.

Politiet mistænker bilisten, der er en 35-årig udenlandsk mand, for spirituskørsel. Han er derfor blevet anholdt